ཁ་ཕྱིར་འཁོར་དེ་རང་ཉིད་ཀྱི་རྐང་རྗེས་ལ་ཚང་རྩི་བྱེད་དུས།རྐང་རྗེས་ཀྱི་སྣེ་མོ་ཟུག་སའི་གྲོང་ཚོ་དེ་ནི་སྔར་བཞིན་ར་གཟི་བ་མང་བོ་ཞིག་གི་བསྟི་གནས་སུ་གྱུར་འདུགགྲོང་ཚོ་དེ་ནི་ཁོའི་ཕ་ཡུལ་ཡིན།ཁོས་ཆང་འཐུང་ཤེས་པ་ནས་བཟུང་ཆང་ཁང་ཞིག་ལ་འཕྲིན་པ་མང་བོ་སྤྲིངས།མཐར་ཁོའི་འདོད་པ་བཞིན་ཆང་དཀར་ལ་མོས་པའི་བུ་མོ་ཞིག་གི་ཁོ་ལ་མགྲོན་ཤོག་བཏང་བྱུང་བས།ནུབ་མོ་དེར་ཟླ་བའི་འོད་ངོགས་ནས་ཁོ་ཆང་ཁང་ཞིག་གི་མགྲོན་པོར་ཆས།ཡིན་ཡང༌།དུས་ཚོད་ཐུང་ཐུང་ཞིག་གི་ནང་དུ་ཆང་ཁང་གི་གཡས་ནས་མེ་རི་འབར་ཞིང༌།གཡོན་ནས་ཚེར་མ་གཟེངས།མཐའ་བསྐོར་བའི་ཚེར་མ་ནི་གཤིན་རྗེ་ལས་མཁན་དང༌།ཉེ་འགྲམ་གྱི་མེ་དཔུང་ནི་ཚ་བའི་དམྱལ་ཁམས་ཡིན་ཟེར།སྐད་ཆ་དེ་དག་ལ་བདེན་ཤས་ཧ་ཅང་ཆེ།ཆང་ཁང་གི་འཁྲབ་ཚན་རེ་རེ་ལ་ཡིག་འབྲུ་དམར་བོ་འགས་རྫོགས་ཚིག་བཀོད་འོང༌།